**Ministru kabineta rīkojuma projekta “Grozījumi Ministru kabineta 2016.gada 14.aprīļa rīkojuma Nr.256 “Par Jaunatnes politikas īstenošanas plānu 2016.-2020.gadam””
sākotnējās ietekmes novērtējuma ziņojums (anotācija)**

|  |
| --- |
|   **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 14.aprīļa rīkojuma Nr.256 “Par Jaunatnes politikas īstenošanas plānu 2016.-2020.gadam" 3.punkts paredz šī plāna īstenošanā iesaistītajām institūcijām līdz 2018.gada 30.martam Izglītības un zinātnes ministrijā (turpmāk – ministrija) iesniegt informāciju par plāna pasākumu īstenošanu. Savukārt 4.punkts nosaka uzdevumu ministrijai sagatavot un līdz 2018. gada 1.septembrim iesniegt Ministru kabinetā informatīvo ziņojumu par plāna izpildi 2016. un 2017. gadā. Ņemot vērā, ka Jaunatnes politikas īstenošanas plāns 2016.-2020.gadam tika apstiprināts 2016.gada 14.aprīlī pretēji sākotnēji plānotajam 2015. gadam un 2017.gadā tika apkopots Jaunatnes politikas pārskats, kas jau atspoguļo plānā noteikto uzdevumu progresu, ministrija ir izstrādājusi Ministru kabineta rīkojuma projektu “Grozījumi Ministru kabineta 2016.gada 14.aprīļa rīkojumā Nr.256 “Par Jaunatnes politikas īstenošanas plānu 2016.-2020.gadam”” (turpmāk – rīkojuma projekts) paredzot apvienot vidusposma izvērtējumu un 2019.gadā veicamo Jaunatnes politikas monitoringu, lai efektīvāk varētu novērtēt īstenoto pasākumu progresu un to ietekmi gan uz jaunatnes politikas attīstību, gan mērķauditorijas sasniegšanu kopumā, kā arī mazinātu administratīvās izmaksas un īstenotu pētījumus ekonomiskāk un racionālāk, nevis veicot līdzīgus izvērtējumus divus gadus pēc kārtas. Ministrijas sagatavotais rīkojuma projekts paredz pagarināt informācijas par plāna pasākumu īstenošanu iesniegšanas termiņu līdz 2019. gada 31.maijam, un informatīvā ziņojuma iesniegšanas termiņu līdz 2019. gada 1. novembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunatnes politikas īstenošanas plāna īstenošanā iesaistītās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina iesaistīto institūciju un amatpersonu tiesības un pienākumus. Tas samazina administratīvo slogu, paredzot iesaistītajām institūcijām sagatavot un iesniegt informāciju reizi divos gados.  |
| 3. | Administratīvo izmaksu monetārs novērtējums | Projekts samazina administratīvās izmaksas, paredzot pētījumu veikt reizi divos gados, tādējādi nodrošinot valsts budžeta līdzekļu ekonomiskāku un efektīvāku izmantošanu.  |
| 4. | Atbilstības izmaksu monetārs novērtējums | Projekts neveicina atbilstības izmaksu izmaiņas. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav |

Anotācijas III, IV, V un VI sadaļa – projekts šīs jomas neskar.

Izglītības un zinātnes ministrs Kārlis Šadurskis

Vīza: Valsts sekretāre Līga Lejiņa

A.Riba 67047906

aija.riba@izm.gov.lv

D.Garšva 67047875

davids.garsva@izm.gov.lv